2021.11.01.

Vaskút Nagyközségi Önkormányzat

Sajtóközlemény

Vaskút belterületi vízrendezés ii. ütem – Top-2.1.3-16-bk1-2021-00044

**Vaskút Nagyközségi Önkormányzat 210 millió forint vissza nem térítendő támogatást nyert a Terület és Településfejlesztési Operatív Program (TOP) keretén belül a TOP-2.1.3-16 kódszámú, „Települési környezetvédelmi infrastruktúra-fejlesztések” című pályázati kiíráson. Az elnyert támogatás révén a település belterületi vízrendezésének II. üteme valósulhat meg.**

**A projekt az Európai Regionális Fejlesztési Alapból és hazai központi költségvetési irányzatból kerül finanszírozásra.**

A projekt közvetlen célja, hogy a település területén lévő ingatlanok belvízproblémákkal érintett csoportját minél nagyobb mértékben megóvjuk az évek óta egyre nagyobb intenzitással érkező villámárvizek hatásaitól.

A fejlesztés keretében összesen 1948 méter csapadékelvezető árok (csatorna hossz 40 méter és tervezett átereszek hossza 385 méter) kerül várhatóan kiépítésre.

Megvalósítási helyszínek: Hársfa utca, Bajai út, Szeremlei utca, Kossuth utca egy szakasza, Petőfi utca egy szakasza és Damjanich utca egy szakasza.

A beruházás jelenlegi szakaszában az előkészítő munkálatok zajlanak, tervek készülnek. Az építési munkák várhatóan 2022. tavaszán indulhatnak meg. Kérjük a lakosság türelmes, segítő közreműködését a kivitelezés folyamán!

A projekt kezdése 2021. szeptember 01., a tervezett befejezés 2023. április 30.

A projektről bővebb információt a [www.vaskut-nagykozseg.hu](http://www.vaskut-nagykozseg.hu) oldalon olvashatnak.

**További információ kérhető:**

Alszegi Zoltán, polgármester

06 79/472-088, hivatal.vaskut@gmail.com